Alle+barn+har+rett+til..

Vi har startet opp med prosjekt "Alle barn har rett til". Gjennom dette prosjektet ønsker vi at barna skal bli kjent med barnekonvensjonen og hva det innebærer at man har rettigheter. Barnekonvensjonen handler om toleranse og likeverd. Vi ønsker at barna skal få en grunnforståelse av hva disse verdiene innebærer. Vi kommer til å fordype oss i utvalgte rettigheter vi tenker det er ekstra viktig at barna har kjennskap til.
 * ALLE BARN HAR RETT TIL..**

**Huset mitt**

Når barna har vist frem familiene sine har de også vært veldig opptatt av huset sitt og lekene sine. Vi har derfor lagd et stort kart på avdelingen for å se nærmere på hvor barna bor. Barna får med seg kamera hjem og tar bilder av huset sitt, samt en leke de er glad i.  I samling forteller barna litt om huset sitt og hva de liker å gjøre hjemme. Vi setter en knappenål der barnet bor, snakker litt om gatenavnet og ser  hvor lang kjørevei barnet har til barnehagen. Å bli tatt vare på handler også om å ha et sted og bo - et hjem. Vi har også snakket om at det ikke er alle barn som har et hjem.

**Å bli tatt vare på**

Vi har de siste ukene hatt fokus på at alle barn har rett til å bli tatt vare på, og at barn trenger voksne som  kan passe på at de får det de trenger og har rett til. Vi har snakket om hva en familie er, og at familier er forskjellige. I samlingsstund har barna vist frem "husene" med bilder av sin familie, og de har pekt og forklart.



Gjennom disse samlingene får barna øve seg på å stå i fokus og fortelle noe i en større gruppe,og de opplever at det //jeg// forteller er viktig og at vi lytter til hverandre.Gjennom å bli bedre kjent med hverandre skapes det grobunn for relasjoner, og barna erfarer at alle inngår i og bidrar til barnehagens fellesskap.

- Mamma passer på meg  - Når vi får mat   - Jeg kan ta vare på meg selv   - Venner kan passe på hverandre
 * Barnas tanker rundt det å bli tatt vare på:**